open-index/open-wikipedia-markdown huggingface dataset:
Μονή Μυριοκεφάλων

Η **Μονή Μυριοκεφάλων**, επίσης γνωστή ως **Μονή Αντιφωνήτριας**, είναι Ορθόδοξο μοναστήρι στην Κρήτη. Βρίσκεται στο χωριό των Μυριοκεφάλων και εξακολουθεί ως σήμερα να αποτελεί έναν εκ των κυριότερων τόπων προσκυνήματος της περιοχής.

## Περιγραφή
μικρογραφία|αριστερά|Η Βαϊοφόρος

Η Μονή της Παναγίας της Αντιφωνήτριας, σύμφωνα με την παράδοση, ιδρύθηκε κατά τη δεύτερη δεκαετία του 11ου αιώνα από τον όσιο Ιωάννη τον Ξένο και Ερημίτη. Από τα αρχικά κτίσματα της μονής, σήμερα διασώζεται μόνο το μικρό καθολικό, το οποίο βρίσκεται στο κέντρο του σύγχρονου οικισμού και περιβάλλεται από τα μεταγενέστερα κτίρια του μοναστηριακού συγκροτήματος, που χρονολογούνται στον 18ο και 19ο αιώνα. Ο αρχικός ναός, κτισμένος στον τύπο του ελεύθερου σταυρού με τρούλο, αποτελεί αντιπροσωπευτικό δείγμα εκκλησιαστικής αρχιτεκτονικής των αρχών του 11ου αιώνα.

Οι βυζαντινές τοιχογραφίες του Καθολικού των Μυριοκεφάλων, των οποίων το πρώτο στρώμα χρονολογείται από τον 10ο-11ο αιώνα και το δεύτερο από τα τέλη του 12ου αιώνα και τις αρχές του 13ου αιώνα, αποτελούν χαρακτηριστικά δείγματα βυζαντινού ρυθμού. Άλλες τοιχογραφίες, ύστερης χρονολογίας, χρονολογούνται από τον 16ο αιώνα. 

Από το δεύτερο στρώμα τοιχογραφιών ξεχωρίζει εκείνη της **Βαϊοφόρου**. Στην απεικόνιση κυριαρχούν οι μορφές του Χριστού και των δύο μαθητών του, Ιωάννη και Πέτρου, οι οποίοι τον συνοδεύουν. Οι υπόλοιπες μορφές αποδίδονται σε μικρότερη κλίμακα: άνθρωποι που στρώνουν τα ρούχα τους για να περάσει ο Χριστός, ένα παιδί που έχει σκαρφαλώσει σε δέντρο και μια γυναίκα που τον υποδέχεται μπροστά από τα τείχη της Ιερουσαλήμ. Η πόλη αποδίδεται σχηματικά ως ψηλός πύργος· στο ρομβοειδές παράθυρό του προβάλλουν τα κεφάλια προσώπων που παρακολουθούν την είσοδο του Χριστού.

Παρά την ιδιαιτερότητά τους, παρουσιάζουν τα χαρακτηριστικά της τέχνης της περιόδου των Κομνηνών και, ως αποτέλεσμα, συνδέονται με τις τοιχογραφίες των εκκλησιών της Κωνσταντινούπολης, της Μακεδονίας και της Κύπρου. Στο σύνολο των τοιχογραφιών κυριαρχούν τα ανοιχτόχρωμα χρώματα. Οι ζωγράφοι δεν αντέγραψαν τα πρότυπα των παλαιότερων περιόδων και προσέθεσαν περαιτέρω λεπτομέρειες στις ζωγραφισμένες αναπαραστάσεις. Επρόκειτο για αρχαΐζοντες ζωγράφους, παρά το γεγονός πως οι ιδιαιτερότητες των τοιχογραφιών τους φαίνεται να τους καθιστά ως προδρόμους του καλλιτεχνικού ρεύματος το οποίο έκανε την εμφάνισή του στην Κωνσταντινούπολη στην διάρκεια του 15ου και του 16ου αιώνα και το οποίο είναι γνωστό ως Κρητική Σχολή.

Λίγες πληροφορίες υπάρχουν αναφορικά με το μοναστήρι στην διάρκεια της ενετικής και τουρκικής περιόδου. Θεωρείται πιθανό ο συγκεκριμένος χώρος λατρείας να έχασε σε σημασία στην διάρκεια των παραπάνω περιόδων, παρά το γεγονός πως παρέμεινε ενεργός.

## Παραπομπές




## Εξωτερικοί σύνδεσμοι
* 

Μυριοκεφαλων
Κατηγορία:Δήμος Ρεθύμνης
Χάρι Μπελαφόντε

O **Χάρι Μπελαφόντε** (, 1 Μαρτίου 1927 – 25 Απριλίου 2023) ήταν Αμερικανός ηθοποιός, τραγουδιστής και ακτιβιστής. Γνωστότερες επιτυχίες του είναι τα κομμάτια Day-O και Matilda. Έχει χαρακτηριστεί ως "βασιλιάς της καλύψο".

## Παραπομπές


Κατηγορία:Βραβευμένοι με Grammy
Κατηγορία:Νικητές Ανθρωπιστικού Βραβείου Τζιν Χέρσολτ
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί φεμινιστές
Κατηγορία:Πρέσβεις Καλής Θέλησης της UNICEF
Κιζιλμπεγίτ

Το **Κιζιλμπεγίτ** είναι χωριό στην Περιφέρεια Τζαλάλ-Αμπάντ στο Κιργιστάν. Βρίσκεται σε υψόμετρο 1,207 μέτρων. Το 2021 αριθμούσε 342 κατοίκους.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
Κιζιλουράν

Το **Κιζιλουράν** είναι χωριό στην Περιφέρεια Τζαλάλ-Αμπάντ στην Κιργιζία. Βρίσκεται σε υψόμετρο 1.399 μέτρων. Με βάση την απογραφή του 2021 αριθμούσε 3.109 κατοίκους.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
Κιζίλ-Ταλά

Η **Κιζίλ-Τάλα** είναι πόλη στην Περιφέρεια Ος του Κιργιστάν.

Οι κοντινές πόλεις και χωριά περιλαμβάνουν το Τσαλκουϊρούκ (3 μίλια), το Κοντζοκιόλ (5 μίλια) και το Κιτσίκ-Αλάι (5 μίλια).

## Εξωτερικοί σύνδεσμοι
* Δορυφορικός χάρτης Maplandia.com
* MSN Χάρτης

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Κοντζοκιόλ

Το **Κοντζοκιόλ** είναι χωριό στην Περιφέρεια Ος του Κιργιστάν.

Μερικές κοντινές πόλεις και χωριά είναι το Κιζίλ-Τάλα (4 μίλια), το Τσαλκουϊρούκ (6 μίλια) και το Κιτσίκ-Αλάι (10 μίλια)

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Banana Boat Song

Η **Μπανανιέρα ** - (αγγλ. *banana boat song*) είναι λαϊκό τραγούδι της Τζαμάικα, σε στυλ καλύψο. Έγινε δημοφιλές στην εκτέλεση του Χάρι Μπελαφόντε.

## Ιστορία
Οι ρίζες του τραγουδιού πάνε πίσω στο λαϊκό τοπικό τραγούδι της Καραϊβικής με τίτλο «Ξημερώνει» (*Day dah light*). Το τραγούδι διηγείται την ιστορία των σκλάβων  που μέρα νύχτα φόρτωναν μπανάνες στα μπούκα των καραβιών. Έβλεπαν τον αυγερινό και τραγουδούσαν «τέλειωσε η βάρδια, ξημέρωσε, πάμε σπίτι». Είδαν την αυγή και το σχετικό τέλος της βάρδιας: *το φως της Ημέρας να έρθει και θέλω να πάω σπίτι*. Αυτό είναι και το γνήσιο ρεφρέν του τραγουδιού.

## Παραπομπές


## Εξωτερικοί σύνδεσμοι
* Pittsburgh Post-Gazette vom 27.  November 2005: Liedtext  (englisch)

Κατηγορία:Singles του 1957
Κατηγορία:Singles του 1956
Κατηγορία:Singles της RCA Records
Κατάλογος έργων του Ουίλλιαμ Μπλέηκ

Η σελίδα αυτή περιέχει εικονογραφημένο κατάλογο των έργων του Ουίλλιαμ Μπλέηκ.

## Έργα διάφορα

## Η «Θεία Κωμωδία» του Δάντη
Μεταξύ 1824 και 1827 ο Μπλέηκ εικονογράφησε την «Θεία Κωμωδία» του Δάντη. Παρά το ότι το εγχείρημα αυτό έμεινε ημιτελές, συγκαταλέγεται στα μεγαλύτερα επιτεύγματα του Μπλέηκ, γιατί δεν θεωρείται απλή εικονογράφηση αλλά κριτική θεώρηση του έργου του Δάντη.

 
Κατηγορία:Κατάλογοι έργων τέχνης
Γιουτάκα Σάνδο

Ο **Γιουτάκα Σάντο** (, γενν. 1961) είναι δημοφιλής Ιάπωνας διευθυντής ορχήστρας.

## Βραβεύσεις
* 1988: Prix Davidoff – Spezialpreis του οίκου Reemtsma
* 1989: Concours international de jeunes chefs d'orchestre
* 1995: Grand Prix του Concours International L. Bernstein Jerusalem
* 1996: Révélation Musicale de l´Année του Syndicat Professionnel de la Critique dramatique et musicale
* 2015: DaCapo KlassiK-Award: "Conductor of the Year 2015"

## Παραπομπές


## Εξωτερικοί σύνδεσμοι
* Επίσημη ιστοσελίδα
* Επίσημη ιστοσελίδα του Hyogo Performing Arts Centre
* Βίντεο του κονσέρτου Μπετόβεν στην Οσάκα το 2008 στο YouTube

Κατηγορία:Διευθυντές ορχήστρας
Κατηγορία:Ιάπωνες μουσικοί
Χοσέ Μαρτί

Ο **Χοσέ Μαρτί ([[Ισπανική γλώσσα|ισπαν.]] José Julián Marti y Pérez,** 1853 - 1895), Κουβανός ποιητής και συγγραφέας, ήταν εθνικός ήρωας και σύμβολο του αγώνα για την ανεξαρτησία της πατρίδας του. 

Γεννήθηκε στην Αβάνα. Άρχισε τον πολιτικό ακτιβισμό σε νεαρή ηλικία. Ταξίδεψε πολλές φορές στην Ισπανία, Λατινική Αμερική και στις Ηνωμένες Πολιτείες. Αγωνίστηκε για την ανεξαρτησία της Κούβας και την ενοποίηση της κοινότητας στη διασπορά, ιδιαίτερα στη Φλόριντα.
Αξίζει να σημειωθεί ότι αγωνίστηκε ακόμη και στο πεδίο της μάχης, στη διάρκεια του αγώνα υπέρ της ανεξαρτησίας της Κούβας, έναντι των Ισπανών. Πέθανε κατά τη διάρκεια της Μάχης του Ντος Ρίος στις 19 Μαΐου 1895.

## Παραπομπές


Κατηγορία:Κουβανοί συγγραφείς
Κατηγορία:Κουβανοί ποιητές
Κατηγορία:Αντιαμερικανισμός
Βαλς

Το **βαλς** είναι δυτικός χορός για ζευγάρια σε ρυθμό 3/4. Χορεύεται σε γοργό ρυθμό περιστροφών και σταθερό βηματισμό. Το βαλς, και ειδικά η κλειστή του θέση, αποτέλεσε αφορμή για τη δημιουργία πολλών άλλων χορών. 

Κατηγορία:Χορευτικά είδη
Γλώσσα Αραναντάν

Η **Αραναντάν** (Ethnologue: *Aranadan*, Glottolog: *Aranadan*) ή **Αρανατάν** ή **Εραναντάνς** είναι δραβιδική γλώσσα η οποία ομιλείται από λίγες εκατοντάδες άτομα, κυρίως στην επαρχία Μαλαπουράμ στην πολιτεία Κεράλα της νότιας Ινδίας. Είναι παρόμοια με τις γλώσσες Μαλαγιαλάμ και Ταμίλ, και περιέχει επίσης στοιχεία της γλώσσας Κανάντα.

## Παραπομπές



Κατηγορία:Γλώσσες της Ινδίας
Kommet, ihr Hirten

**Προσέλθετε ποιμένες** (γερμ. *Kommet, ihr Hirten*) είναι χριστιανικός εκκλησιαστικός ύμνος, με καταβολές από την Βοημία. Ο αρχικός του τίτλος είναι *Nesem vám noviny*.

Στη βιβλιογραφία συναντάται από το 1605 ως Χριστουγεννιάτικο τραγούδι. Δημοσιεύτηκε για πρώτη φορά το 1847 στο *Katolicky kancionál* στο Όλομουτς. Σύμφωνα με τον Konrad Ameln η μελωδία χρονολογείται στο έτος 1700.

## Παραπομπές


Κατηγορία:Μουσική στην Τσεχία
Κατηγορία:Χριστουγεννιάτικα τραγούδια
Χρήστος Κανάκης

Ο **Χρήστος Κανάκης** (1897-1964) ήταν σιδηροδρομικός, κοινοτάρχης και δήμαρχος Αμπελοκήπων Θεσσαλονίκης, συνδικαλιστής και ηγετικό στέλεχος του ΚΚΕ.

## Βιογραφία
Ο Χρήστος Κανάκης γεννήθηκε στη Θεσσαλονίκη το 1897 και ήταν σιδηροδρομικός. Ασχολήθηκε με τον συνδικαλισμό και από νεαρή ηλικία εντάχθηκε στο ΚΚΕ. Το 1928 διεγράφη από το Σύνδεσμο Σιδηροδρόμων Ελλάδας ως κομμουνιστής.

Στις δημοτικές εκλογές του 1930 εξελέγη και διετέλεσε πρώτος Πρόεδρος της νεοϊδρυθείσης Κοινότητας Αμπελοκήπων Θεσσαλονίκης. Εργάσθηκε για την οργάνωση και ανάπτυξη της Κοινότητας και την επίλυση των μεγάλων προβλημάτων της εποχής όπως η ηλεκτροδότηση δρόμων και κατοικιών. Το 1934 ήταν υποψήφιος δήμαρχος του ΚΚΕ στη Θεσσαλονίκη. 
 
Κατά τη διάρκεια της μεταξικής δικτατορίας πέρασε στην παρανομία  και το 1939-40 ήταν μέλος της λεγόμενης Παλιάς Κεντρικής Επιτροπής του ΚΚΕ (ΠΚΕ).

Στη διάρκεια της Κατοχής εκλέχτηκε γενικός γραμματέας των Σιδηροδρομικών της Μακεδονίας-Θράκης. Μετά την απελευθέρωση για τη δράση του εξορίστηκε στη Μακρόνησο, στην Ικαρία και στον Αη Στράτη.

Το 1956 όντας εξόριστος στον Αη-Στράτη εκλέχτηκε δήμαρχος Αμπελοκήπων Θεσσαλονίκης. 
Στις εκλογές του 1964 (18 Φεβρουαρίου 1964) ο Κανάκης έλαβε 5980 σταυρούς ως υποψήφιος βουλευτής με την Ενιαία Δημοκρατική Αριστερά (ΕΔΑ). Κατετάγη τρίτος και εξελέγησαν δύο βουλευτές της ΕΔΑ.

Ο Κανάκης σκοτώθηκε σε τροχαίο μαζί με το μέλος του ΚΚΕ Μιχάλη Σκουπακίδη το 1964.

Σήμερα στην συνοικία των Αμπελοκήπων Θεσσαλονίκης υπάρχει οδός που φέρει τιμητικά το όνομά του.

## Οικογενειακή κατάσταση
Ήταν παντρεμένος και είχε δύο γιούς τον Θόδωρο και τον Δημήτρη. Ο Θόδωρος ήταν πολιτικός επίτροπος τάγματος του ΔΣΕ και σκοτώθηκε το 1948, ενώ τα ίχνη του Δημήτρη χάθηκαν το 1956 όταν ήρθε στην Ελλάδα από την Ουγγαρία με κομματική αποστολή. 
 
## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Το ΚΚΕ στον ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015
# Περικλής Ροδάκης "Νίκος Ζαχαριάδης", Εκδόσεις Επικαιρότητα, Αθήνα 2007
# Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004

## Παραπομπές


Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Κοινοτάρχες του Νομού Θεσσαλονίκης
Κιχλεβέρε

Το **Κιχλεβέρε** είναι χωριό στην ενορία Καντρίνα στην επαρχία Λέενε-Βίρου στην βορειοανατολική Εσθονία.

## Παραπομπές


Κατηγορία:Γεωγραφία της Εσθονίας
Ηλιόδωρος ο Εμεσηνός

Ο **Ηλιόδωρος ο Εμεσηνός**, αναφερόμενος και ως **Ηλιόδωρος επίσκοπος Τρίκκης**, ήταν εξελληνισμένος Σύρος μυθιστοριογράφος. Έζησε τον 3ο ή 4ο αιώνα μ.Χ. και, στα τέλη του 4ου αι., έγινε επίσκοπος Τρίκκης.

## Βιογραφία και έργο
Ο Ηλιόδωρος ο Εμεσηνός καταγόταν από την Έμεσα (σημερινή Χομς) της Συρίας και υπάρχουν λίγα στοιχεία για τη ζωή του, πότε γεννήθηκε και πέθανε. Πατέρας του αναφέρεται ο Θεοδόσιος, ιερέας του θεού Ηλίου. Υπήρξε ο συγγραφέας του μυθιστορήματος *Αἰθιοπικὰ ἢ τὰ περὶ Θεαγένην καὶ Χαρίκλειαν* σε δέκα βιβλία, το οποίο θεωρείται το τελευταίο ίσως μεγάλο μυθιστόρημα της ελληνικής αρχαιότητας. Μαζί με τους Χαρίτωνα, Ξενοφώντα, Αχχιλέα Τάτιο και Λόγγο, συγκαταλέγεται μεταξύ των «πατέρων του ευρωπαϊκού μυθιστορήματος». Το έργο του *[[Αιθιοπικά]]* εξελίσσεται σε μια φανταστική χώρα, την Αιθιοπία, και διηγείται τον έρωτα μεταξύ του νεαρού Θεαγένη, άρχοντα της Θεσσαλίας, και της πανέμορφης Χαρίκλειας, κόρης του βασιλιά της Αιθιοπίας.Η πρώτη αναφορά για τον Ηλιόδωρο γίνεται από τον Κωνσταντινουπολίτη νομικό Σωκράτη (380 - 450), ο οποίος λέει ότι η συγγραφή των «Αιθιοπικών» από τον Ηλιόδωρο έγινε όταν αυτός ήταν νέος και πριν ακόμα γίνει Χριστιανός και χειροτονηθεί επίσκοπος Τρίκκης (τα σημερινά Τρίκαλα Θεσσαλίας). Ο Ηλιόδωρος μάλιστα ως επίσκοπος είχε εισηγηθεί την αγαμία των κληρικών που την εποχή εκείνη δεν ίσχυε.

### Η σημασία των ''Αιθιοπικών''

Τα *[[Αιθιοπικά|Αἰθιοπικὰ]] ἢ τὰ περὶ Θεαγένην καὶ Χαρίκλειαν* μεταφράστηκαν στα λατινικά, στις τότε νεογέννητες ευρωπαϊκές γλώσσες και ο Θερβάντες τα αναφέρει ως πρότυπο. Απόσπασμά τους αναφέρεται από τον Σαίξπηρ στη *"Δωδεκάτη νύχτα",* από τον Ραμπελέ στον *"Γαργαντούα"* ενώ ο Ρακίνας αντλεί έμπνευση από αυτά. Πάρα πολλοί δραματουργοί προσπάθησαν να το δραματοποιήσουν ολόκληρο ή ανά επεισόδια. Τον 17ο αιώνα στη Γερμανία ανέβηκαν έξι *Αιθιοπικά* *δράματα*, στη Γαλλία και στην Αγγλία θεατρικές διασκευές και στην Ισπανία έγινε ιδιαίτερα δημοφιλές ένα τρίπρακτο δράμα βασισμένο σε αυτά. Συνθέτες της όπερας, όπως ο Τζουζέπε Βέρντι, πεζογράφοι αλλά και εικαστικοί εμπνεύστηκαν από τα *Αιθιοπικά*.

## Παραπομπές


## Εξωτερικοί σύνδεσμοι
* ''Ηλιοδώρου Αιθιοπικών βιβλία δέκα'', Αδαμαντιος Κοραής 1824, Σπάνιες εκδόσεις 16ου-20ου αιώνα - Ακαδημία Αθηνών
* ''Ηλιόδωρος: Αιθιοπικά (Θεαγένης και Χαρίκλεια)'', Αντώνης Νίκολης,  23 Μαΐου 2016

Κατηγορία:Αρχαία ελληνική γραμματεία
Κατηγορία:Μητροπολίτες Τρίκκης και Σταγών
Π.Α.Ο. Κανδήλας

Ο **Προοδευτικός Αθλητικός Όμιλος Κανδήλας**, γνωστός και ως **ΠΑΟ Κανδήλας**, ήταν ένας αθλητικός σύλλογος με βάση την Κανδήλα της Αρκαδίας. Η ιστορία του συλλόγου ξεκινάει στο 1983, όταν και ιδρύθηκε με πρωτοβουλία ορισμένων φιλάθλων και αθλητών που είχαν ως στόχο την προώθηση του ποδοσφαίρου στην τοπική κοινότητα. Ο σύλλογος είχε ως έδρα το γήπεδο Κανδήλας. Τα χρώματα του συλλόγου ήταν το πράσινο και το λευκό.

## Ιστορία
Κορυφαία στιγμή στην ιστορία του ΠΑΟ Κανδήλας αποτελεί η επίτευξη του τίτλου του πρωταθλητή στον 1ο Όμιλο της Β' Κατηγορίας της ΕΠΣ Αρκαδίας κατά την σεζόν 2011-12.Εκτός από τα αθλητικά του κατορθώματα, ο ΠΑΟ Κανδήλας ξεχώριζε και στον κοινωνικό και πολιτιστικό χώρο. Η ομάδα αυτή διαδραμάτιζε έναν ενεργό ρόλο στην τοπική κοινότητα των κατοίκων της Κανδήλας. Αποτελούσε, επιπλέον, αναπόσπαστο κομμάτι του πολιτισμικού πλούτου της περιοχής, συνεισφέροντας στη διατήρηση της τοπικής παράδοσης και την ανάδειξη της τοπικής ταυτότητας.

Τον Νοέμβριο του 2022, ωστόσο, το διοικητικό συμβούλιο του συλλόγου, ανακοίνωσε την απόφασή του να μη συμμετάσχει στα τοπικά πρωταθλήματα της Αρκαδίας.

## Τίτλοι και Διακρίσεις
***Πρωταθλητής Β' Κατηγορίας της [[ΕΠΣ Αρκαδίας]]**: 2011-12

## Δείτε επίσης
* Κατάλογος ποδοσφαιρικών σωματείων Ε.Π.Σ. Αρκαδίας
* Ένωση Ποδοσφαιρικών Σωματείων Αρκαδίας

## Παραπομπές


## Εξωτερικοί σύνδεσμοι
* Η Κανδήλα στη σελίδα της ΕΠΣ Αρκαδίας

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις ποδοσφαιρικών ομάδων το 1983
Κατηγορία:Ανενεργές ποδοσφαιρικές ομάδες Ελλάδας
Διεθνής Ένωση Εργατών

Η **Διεθνής Ένωση Εργατών** (International Workingmen's Association (IWA), 1864-1876), γνωστή και ως **Α' Διεθνής,** ήταν μία διεθνής οργάνωση που αποσκοπούσε στη συσπείρωση διαφόρων αριστερών, σοσιαλιστικών, κομμουνιστικών και αναρχικών ομάδων καθώς και συνδικαλιστικών ενώσεων της εργατικής τάξης. Ιδρύθηκε το 1864 σε μία συνέλευση εργατών στην αίθουσα του Saint Martin στο Λονδίνο. To πρώτο συνέδριο της Διεθνούς έλαβε χώρα το 1866 στη Γενεύη.

Το 1872 η Διεθνής Ένωση Εργατών διασπάστηκε στα δύο ως αποτέλεσμα των αντικρουόμενων θέσεων των τότε κυρίαρχων τάσεων, της ομάδας των σοσιαλιστών και της ομάδας των αναρχικών. Το 1876 διαλύθηκε οριστικά. Η Δεύτερη Διεθνής θα ιδρυόταν το 1889 ενώ είχε προηγηθεί η ίδρυση της Αναρχικής Διεθνούς του Saint Imier το 1872.

## Εσωτερικές διαμάχες

Από τη σύστασή της η Διεθνής αδυνατούσε να γεφυρώσει τις εγγενείς διαφορές των ετερόκλητων ιδεολογικά ομάδων που την απαρτίζαν. Στις επικρατούσες απόψεις του Μαρξ αρχικά εναντιώθηκαν οι μουτουαλιστές οι οποίοι απέρριπταν τις ιδέες του κομμουνισμού και του κρατισμού. Με τη συμμετοχή του Μιχαήλ Μπακούνιν και των κολεκτιβιστών ομοϊδεατών του στη Διεθνή το 1868, δημιουργήθηκε ένας έντονα διπολικός χαρακτήρας. Γύρω από τις φυσιογνωμίες των Μαρξ και Μπακούνιν δημιουργήθηκαν δύο εξίσου πολυάριθμα αντίπαλα στρατόπεδα. Οι μεν σοσιαλιστές (και κατόπιν μαρξιστές) έβλεπαν ως πρόσφορη την τακτική της συμμετοχής στα εθνικά κοινοβούλια και τις διεργασίες της αστικής δημοκρατίας για την επίτευξη των στόχων του σοσιαλισμού. Αντίθετα, οι αναρχικοί με κύριο εκφραστή τους το Μιχαήλ Μπακούνιν απέρριπταν κάθε συμμετοχή στις αστικές διαδικασίες και προέκριναν την άμεση ανατροπή του καπιταλισμού. Επίσης ο Μπακούνιν χαρακτήρισε τις ιδέες του Μαρξ αυταρχικές και υποστήριξε ότι αν ένα μαρξιστικό κόμμα ανέβει στην εξουσία, οι ηγέτες του θα καταλήξουν τόσο κακοί όσο η άρχουσα τάξη που είχαν πολεμήσει (ιδίως στο Κρατισμός Και Αναρχία)
thumb|Κάρλ Μαρξ
thumb|Μιχαήλ Μπακούνιν
## Συνέδρια
* Συνέδριο της Γενεύης (1866)
* Συνέδριο της Λωζάνης (1867)
* Συνέδριο των Βρυξελλών (1868)
* Συνέδριο της Βασιλείας (1869)
* Συνέδριο της Χάγης (1872)

## Παραπομπές


## Βιβλιογραφία
International Working Men's Association,  , Λονδίνο, Westminster Printing Co., 1868. (στα αγγλικά)

Bernstein, Sammuel, *The First International and the Great Powers,* Science and Society, Tόμος 16, Τεύχος 3, σσ. 247-272, 1952. (στα αγγλικά)

Bernstein, Sammuel, *The First International on the Eve of the Paris Commune,* Science and Society, Τόμος 5, Τεύχος 1, σσ. 24-42, 1941. (στα αγγλικά)

Foster, William Z., *Ιστορία των τριών Διεθνών,* Αλφειός, 1975.

### Πρόσθετη βιβλιογραφία
Joll, James, *Οι Αναρχικοί,* μετ. Νίκος Μπαλής, Επίκουρος, 2015.

## Εξωτερικοί σύνδεσμοι
Ιστορία της Διεθνούς Ένωσης Εργατών , από Marxists.org (στα αγγλικά)

Κατηγορία:Ιστορία του αναρχισμού
Κατηγορία:Ιστορία του σοσιαλισμού
Κατηγορία:19ος αιώνας
Ηλιόδωρος (φιλόσοφος)

Ο **Ηλιόδωρος** ήταν νεοπλατωνικός φιλόσοφος και αστρονόμος, που έζησε στην Αλεξάνδρεια στα τέλη του 5ου και στις αρχές του 6ου αιώνα. Ήταν παιδί του Ερμεία και της Αιδεσίας, αδελφός του Αμμώννιου. Είχε θητεύσει μαθητής του Πρόκλου στην Νεοπλατωνική Σχολή των Αθηνών και υπήρξε δάσκαλος του Δαμάσκιου, αναφέρεται μάλιστα σαν υπομνηματιστής του Αριστοτέλη. Δυστυχώς από τα έργα του σχετικά με την αστρονομία κανένα δεν διασώθηκε.

## Παραπομπές


Κατηγορία:Νεοπλατωνικοί φιλόσοφοι
Κατηγορία:Βυζαντινοί αστρονόμοι
Κατηγορία:Βυζαντινοί του 5ου αιώνα
Φραγκίσκος της Γαλλίας (1518-1536)

Ο **Φραγκίσκος Γ' της Βρετάνης** (28 Φεβρουαρίου 1518 - 10 Αυγούστου 1536) από τον Οίκο των Βαλουά-Ορλεάνης-Ανγκουλέμ ήταν δούκας της Βρετάνης και δελφίνος της Γαλλίας σαν μεγαλύτερος γιος και διάδοχος του βασιλιά της Γαλλίας Φραγκίσκου Α΄ και της πρώτης συζύγου του Κλαυδίας των Βαλουά-Ορλεάνης δούκισσας της Βρετάνης, κόρης του Λουδοβίκου ΙΒ΄ της Γαλλίας. 
Ο δελφίνος βαπτίστηκε το Μάιο του 1518 στην Αμπουάζ, όπου ο Λεονάρντο ντα Βίντσι είχε σχεδιάσει τις διακοσμήσεις και είχε οργανώσει την εορτή. 

## Δούκας της Βρετάνης
Σε βρεφική ηλικία ο πατέρας του τον μνήστευσε με τη Μαρία Τυδώρ η οποία ήταν 4 χρόνια μεγαλύτερή του, αλλά ο αρραβώνας τελικά χάλασε. Το 1524 σε ηλικία 6 ετών διαδέχθηκε τη μητέρα του στο δουκάτο της Βρετάνης σαν Φραγκίσκος Γ', αλλά επειδή ήταν ανήλικος, το δουκάτο συνέχισε να διοικείται από τον βασιλιά. Το 1532 όταν ενηλικιώθηκε, έγινε δούκας της Βρετάνης ο τελαυταίος, καθώς το 1532 με ψηφοφορία η διαδοχή του δουκάτου είχε συνδεθεί με το γαλλικό στέμμα και όχι με τη γραμμή διαδοχής των δουκών της Βρετάνης, ενώ με το θάνατό του το 1536 το δουκάτο έγινε οριστικά Γαλλική επαρχία.

## Αιχμάλωτος των Ισπανών
Ο πατέρας του Φραγκίσκος Α΄ της Γαλλίας συνετρίβη στη μάχη της Παβίας (1525) από τους Ισπανούς, τραυματίστηκε και μεταφέρθηκε αιχμάλωτος στην αυλή του Καρόλου Ε΄ της Γερμανίας για έναν χρόνο· στη συνέχεια ελευθερώθηκε (1526), αφού υπέγραψε την -ταπεινωτική γι'αυτόν- Συνθήκη της Μαδρίτης. Για να εξασφαλίσει την τήρηση των όρων της συμφωνίας ο αυτοκράτορας Κάρολος Ε' ζήτησε από τον Γάλλο βασιλιά σαν ομήρους τους 2 μεγαλύτερους γιους του: τον 8χρονο δελφίνο Φραγκίσκο και τον 7χρονο Ερρίκο (Β΄) στην αυλή του στη Μαδρίτη για τρία χρόνια· ο Φραγκίσκος Α' συμφώνησε. Η ανταλλαγή έγινε στις 15 Μαρτίου 1526 στα σύνορα Ισπανίας και Γαλλίας· η παραμονή στην Ισπανική αυλή σημάδεψε έντονα την ψυχολογία των δυο παιδιών για το υπόλοιπο της ζωής τους. 

## Το τέλος του
Τον Αύγουστο του 1536 ο Φραγκίσκος αρρώστησε, αφού ήπιε ένα ποτήρι παγωμένο νερό και πέθανε λίγες μέρες αργότερα στις 10 Αυγούστου 1536 στο Σατώ ντε Τουρνόν. Χωρίς προφανή αιτία, ο πρόωρος θάνατός του έγινε αιτία για φήμες την εποχή εκείνη για δηλητηρίαση, κάτι που σήμερα θεωρείται λιγότερο πιθανό από τους ιστορικούς. Στην αρχή αίτιος θεωρήθηκε ο κόμης Μοντεκούκολι, ο οποίος τού έφερε ένα ποτήρι νερό ύστερα από έναν αγώνα τέννις στο Tουρνόν. Ο πατέρας του Φραγκίσκος Α΄, πεπεισμένος ότι την εντολή έδωσε ο Κάρολος Ε΄, συνέλαβε τον κόμη, ο οποίος καταδικάστηκε και εκτελέστηκε στη Λυών παρουσία του Φραγκίσκου Α΄ και της Αυλής. Η πιθανότητα φυσικού θανάτου από πλευρίτιδα, που είχε αποκτήσει κατά τη διάρκεια της παραμονής του στις ανθυγιεινές συνθήκες κράτησής του στα ισπανικά φρούρια, παραμένει η πιθανότερη αιτία θανάτου του. Τον διαδέχθηκε ο αδελφός του Ερρίκος Β΄ της Γαλλίας.

## Πρόγονοι

## Παραπομπές


Κατηγορία:Οίκος των Βαλουά
Κατηγορία:Δούκες της Βρετάνης
Κάρολος Β΄ της Ορλεάνης

Ο **Κάρολος Β' της Ορλεάνης** (22 Ιανουαρίου/1522 - 9 Σεπτεμβρίου/1545) ήταν Γάλλος πρίγκιπας απο τον Οίκο του Βαλουά γνωστός και ως δούκας του Ανγκουλέμ, τρίτος γιος του βασιλιά της Γαλλίας Φραγκίσκου Α' απο τον πρώτο γάμο του με την Κλαυδία της Βρετάνης. Μετά τον πρόωρο θάνατο του μεγαλύτερου αδελφού Φραγκίσκου (1536) πήρε τον τίτλο του δούκα της Ορλεάνης ως δεύτερος επιζών γιος του βασιλιά. Τον τίτλο κατείχε μέχρι τότε ο δεύτερος αδελφός του Ερρίκος που έγινε στην συνέχεια δελφίνος και μετέπειτα βασιλιάς. 

## Ευνοούμενος γιος του Φραγκίσκου Α'
Ήταν ο πιο ωραίος και ο αγαπημένος γιος του βασιλιά Φραγκίσκου Α' αν και ευλογιά τον είχε τυφλώσει από το ένα μάτι. Η εύνοια του πατέρα τον έκανε εξαιρετικά άτακτο και κακομαθημένο.  Ήταν ιδιαίτερα δημοφιλής στην Γαλλική αριστοκρατία επειδή πίστευαν ότι τελικά θα καταφέρει ο Φραγκίσκος Α' να τον ορίσει διάδοχο. Το 1540 πήρε τον τίτλο του κόμητα του Κλερμόν.
 
Το 1542 ο πατέρας του ξεκίνησε ξανά τον πόλεμο εναντίον του αυτοκράτορα των Αψβούργων Καρόλου Κουίντου και ο Κάρολος κυρίευσε ξανά το Λουξεμβούργο. Ο πόλεμος έληξε για άλλη μια φορά σε ήττα για τον Φραγκίσκο Α' με την ειρηνική συνθήκη του Κρεπί στις 19 Σεπτεμβρίου/1544 σύμφωνα με την οποία ο Κάρολος ήταν υποχρεωμένος να παντρευτεί πριγκίπισσα από την οικογένεια των Αψβούργων.

## Εχθρότητες με τον μεγαλύτερο αδελφό του Ερρίκο
H πρώτη επιλογή ήταν να παντρευτεί την ινφάντα Μαρία της Ισπανίας κόρη του ίδιου του Καρόλου Ε' και της Ισαβέλλας της Πορτογαλίας, η δεύτερη επιλογή ήταν η αρχιδούκισσα Άννα της Αυστρίας κόρη του Φερδινάνδου Α' της Ουγγαριας και της Βοημίας και ανιψιά του Καρόλου Ε'. H συνθήκη του Κρεπί άφησε δυσαρεστημένο έντονα τον μεγαλύτερο αδελφό του Ερρίκο επειδή θεωρούσε οτι το Μιλάνο του ανήκει σαν κληρονομιά της συζύγου του Αικατερίνης των Μεδίκων. Ο Ερρίκος φοβήθηκε σε συνδυασμό με την εύνοια του πατέρας τους στον Κάρολο τον τεμαχισμό του μελλοντικού του βασιλείου που θα είχε σαν αποτέλεσμα την απώλεια της ισχύος του.

## Το τέλος
Το μίσος ανάμεσα στα δύο αδέλφια έληξε με τον πρόωρο θάνατο του Καρόλου το 1545 σε ηλικία μόλις 23 ετών. Σύμφωνα με τις περισσότερες πληροφορίες αιτία του θανάτου ήταν η πανώλη· κάποιοι άλλοι λένε ότι δηλητηριάστηκε από τον αδελφό του, αλλά αυτό δεν είναι εξακριβωμένο.

## Πρόγονοι

## Παραπομπές


## Πηγές
*Seward, Desmond (1973). Prince of the Renaissance: The Golden Life of François I. New York: Macmillan Publishing Co. p. 228.
*Prime, Temple (1903). "Note on the County of Clermont". Notes Relative to Certain Matters Connected with French History. 1. De Vinne Press. p. 103. Retrieved 11 August 2016 – via Google Books. Charles, Duke of Orleans, was Count of Clermont from 1540 to 1545, when he died leaving no issue.
*Seward, Desmond (1973). Prince of the Renaissance: The Golden Life of François I. New York: Macmillan Publishing Co. p. 241.

Κατηγορία:Οίκος των Βαλουά
Κατηγορία:Δούκες της Ορλεάνης
Κατηγορία:Δούκες του Ανγκουλέμ
Κατηγορία:Κόμητες του Κλερμόν
Σάιμον Χέλμπεργκ

Ο **Σάιμον Χέλμπεργκ** (*Simon Maxwell Helberg*, 9 Δεκεμβρίου 1980) είναι Αμερικανός ηθοποιός, κωμικός και μουσικός.

## Βιογραφία
Γεννήθηκε το 1980 στο Λος Άντζελες από εβραϊκή οικογένεια. Είναι απόφοιτος της δραματικής σχολής Tisch School Of The Arts της Νέας Υόρκης. Εκτός από την υποκριτική, ο Χέλμπεργκ έχει ασχοληθεί και με τη μουσική, καθώς έχει ολοκληρωμένες σπουδές στο πιάνο.

Είναι νυμφευμένος με την επίσης ηθοποιό Τζόσελιν Τόουν και έχουν αποκτήσει δύο παιδιά.
### Καλλιτεχνική πορεία
Έγινε ευρέως γνωστός από την τηλεοπτική σειρά *[[The Big Bang Theory]]*, όπου υποδύεται τον επιστήμονα *Χάουαρντ Γουόλοβιτς*. Για τον ρόλο αυτό έχει κερδίσει το βραβείο Β' ανδρικού ρόλου σε κωμική σειρά από την Ένωση Αμερικανών Κριτικών. Επίσης, έχει παίξει σε κάποια επεισόδια της σειράς *Joey* και έχει δώσει τη φωνή του σε μεταγλωττίσεις.

Στον κινηματογράφο, συμμετείχε στις ταινίες *[[Καληνύχτα, και καλή τύχη]]* του Τζορτζ Κλούνεϊ και στην κωμωδία *[[Ένας Σοβαρός Άνθρωπος]]* των αδερφών Κοέν. To 2016 έπαιξε στην ταινία ** και έλαβε υποψηφιότητα για Χρυσή Σφαίρα Β' ανδρικού ρόλου.

## Φιλμογραφία

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί πιανίστες
Κατηγορία:Αμερικανοεβραίοι
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Επαρχία Ζανιμπέκ

Η **επαρχία Ζανιμπέκ** () είναι επαρχία στην περιφέρεια Δυτικού Καζακστάν στο δυτικό Καζακστάν. Το διοικητικό κέντρο είναι το Ζανιμπέκ Πληθυσμός: 16,639 (εκτίμηση 2013) 16,896 (απογραφή 2009) 19,511 (απογραφή 1999).

## Παραπομπές


Ζανιμπεκ
Brothers in Arms: Hell's Highway

Το ***Brothers in Arms: Hell Highway*** είναι βιντεοπαιχνίδι βολών πρώτου προσώπου του 2008 που αναπτύχθηκε από την Gearbox Software και δημοσιεύθηκε από την Ubisoft για τα PlayStation 3, Xbox 360 και Microsoft Windows. Το παιχνίδι είναι η τρίτη προσθήκη της σειράς *[[Brothers in Arms]]*.

## Πλοκή

## Παιχνίδι

## Υποδοχή

## Παραπομπές


## Εξωτερικοί σύνδεσμοι
* Επίσημη ιστοσελίδα
* ''Brothers in Arms: Hell's Highway'' στο MobyGames

Κατηγορία:Βιντεοπαιχνίδια του 2008
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια Brothers in Arms
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια του Β' Παγκόσμιου Πολέμου
Κατηγορία:Βιντεοπαιχνίδια με Unreal Engine
Επαρχία Σιρίμ

Η **επαρχία Σιρίμ** () είναι επαρχία στην περιφέρεια Δυτικού Καζακστάν στο δυτικό Καζακστάν. Το διοικητικό κέντρο είναι το Ζιμπίτι. Πληθυσμός: 20,652 (εκτίμηση 2013) 21,575 (απογραφή 2009) 30,569 (απογραφή 1999).

## Παραπομπές


Σιριμ
Επαρχία Καζτάλ

Η **Καζτάλ** () είναι επαρχία στην περιφέρεια Δυτικού Καζακστάν στο δυτικό Καζακστάν. Το διοικητικό κέντρο είναι το Καζτάλ. Πληθυσμός: 31.089 κάτοικοι (εκτίμηση 2013) 32.908 (απογραφή 2009) 38.703 (απογραφή 1999).

## Παραπομπές


Καζταλ
Επαρχία Κιζιλζάρ

Η **επαρχία Κιζιλζάρ** () είναι επαρχία στην περιφέρεια Βόρειου Καζακστάν στο βόρειο Καζακστάν. Το διοικητικό κέντρο είναι το Μπεσκόλ (). Πληθυσμός: 44,681 (εκτίμηση 2013) 44,454 (απογραφή 2009) 50,258 (απογραφή 1999).

## Παραπομπές


Κιζιλζαρ
Επαρχία Ζαμπίλ (περιφέρεια Βόρειου Καζακστάν)

Η **επαρχία Ζαμπίλ** () είναι επαρχία στην περιφέρεια Βόρειου Καζακστάν στο βόρειο Καζακστάν. Το διοικητικό κέντρο είναι η Πρεσνόβκα. Πληθυσμός: 23,557 (εκτίμηση 2013) 25,378 (απογραφή 2009) 36,989 (απογραφή 1999).

## Παραπομπές


Ζαμπιλ
Κιζιλτοκόι

Το **Κιζιλτοκόι** είναι οικισμός στην Περιφέρεια Τζαλάλ-Αμπάντ στο Κιργιστάν. Βρίσκεται χτισμένος σε υψόμετρο 1.231 μέτρων. Το 2021 αριθμούσε 1.975 κατοίκους.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
Κιζίλ-Ασκέρ

Το **Κιζίλ-Ασκέρ** είναι χωριό στην Περιφέρεια Τσούι του Κιργιστάν. 

## Πηγές
* Κιζίλ-Asker Χάρτης Maplandia.com

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τσούι
Κιζίλ-Ατά

Το **Κιζίλ-Ατά** είναι χωριό στην επαρχία Αλά-Μπούκα στην Περιφέρεια Τζαλάλ-Αμπάντ στο Κιργιστάν. Βρίσκεται σε υψόμετρο 1.271 μέτρων. Το 2021 αριθμούσε 2.794 κατοίκους.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
Κιζίλ-Μπουλάκ (Νοοκάτ)

Το **Κιζίλ-Μπουλάκ** είναι χωριό στην επαρχία Νοοκάτ της περιφέρειας Ος στο Κιργιστάν και έχει πληθυσμό 2.932 κατοίκων σύμφωνα με την απογραφή του 2009. Στα γύρω χωριά περιλαμβάνονται το Μπες-Μπουρκάν (1 μίλι) και το Ακτσάλ (2 μίλια). Το χωριό βρίσκεται σε υψόμετρο 1.340 μέτρων.

## Παραπομπές


Κατηγορία:Πόλεις και χωριά της Επαρχίας Νοοκάτ
Κατηγορία:Κατοικημένες περιοχές στην Περιφέρεια Ος
Κόλυμβος

Οι **κόλυμβοι**, γνωστοί και ως **θαλασσοβούτια**, **κολύμπρια** ή **βουταναριές** είναι ομάδα υδρόβιων πτηνών της τάξης των Κολυμβόμορφων, που απατώνται σε πολλά σημεία της Βόρειας Αμερικής και της βόρειας Ευρασίας. 

## Ονοματολογία
Η επιστημονική ονομασία του γένους, είναι λατινική και, στην κυριολεξία σημαίνει «γλάρος», gāvĭa, ae, f. (=λάρος), I a bird, perh. the seamew, Plin. 10, 32, 48, § 91; 10, 74, 95, § 204; App. M. 5, p. 171., αγνώστου λοιπής αιτιολογίας. Οφείλεται στον περίφημο Ρωμαίο φυσιοδίφη Πλίνιο τον Πρεσβύτερο. 

## Βιολογία
Τα πουλιά αυτά είναι επιδέξιοι βουτηχτές και κολυμπούν εύκολα στο νερό. Κολυμπούν χαμηλά, με κάπως βυθισμένο σώμα (σαν κορμοράνοι), αλλά πλέουν ψηλότερα όταν αναπαύονται ή καθαρίζονται. Στην ξηρά κινούνται με μεγάλη δυσκολία, επειδή τα πόδια τους είναι κοντά και αρκετά προς τα πίσω σε σχέση με τον κορμό. Έχουν μακρύ σώμα και λαιμό. 

Ψαρεύουν βουτώντας απαλά, συχνά παραμένουν βυθισμένα μέχρι ένα λεπτό ή και περισσότερο, καλύπτοντας μεγάλες αποστάσεις υποβρυχίως. Προτού βουτήξουν συχνά ελέγχουν αρκετή ώρα το βυθό από την επιφάνεια με το κεφάλι βυθισμένο.

Αναπαράγονται κυρίως σε λίμνες, σε δάση ή στην τούνδρα, με σταθερή στάθμη νερού. Η φωλιά είναι ένα ρηχό βαθούλωμα κοντά στο νερό. Ξεχειμωνιάζουν στις ακτές και σε κλειστούς κόλπους, μερικές φορές σε μεγάλες αραιές συγκεντρώσεις, αλλά συνήθως τα βλέπουμε μοναχικά ή σε μικρές ομάδες. Μεταναστεύουν (Απρ.-Ιούν. και Σεπτ.-Νοέμβρ.)  ταξιδεύοντας κυρίως πάνω από τη θάλασσα, μοναχικά ή σε αραιά κοπάδια, ποτέ σε πυκνούς σχηματισμούς. Όταν ο άνεμος είναι ασθενής ή ούριος, συχνά πετούν ψηλά σε ευρεία γραμμή, με συνεχή χτυπήματα των μακριών στενών φτερούγων. 

## Είδη
* Κηλιδοβούτι, *Gavia stellata*
* Λαμπροβούτι, *Gavia arctica*
* Λαμπροβούτι του Ειρηνικού, *Gavia pacifica* (πιθανόν στο *G. arctica*)
* Παγοβούτι, *Gavia immer*
* Κιτρινόραμφο παγοβούτι, *Gavia adamsii*

## Παραπομπές


## Πηγές

* Εγκυκλοπαίδεια Δομή, τόμος 8, σελ. 345
* Killian Mullarney, Lars Svensson, Dan Zetterström, Peter J. Grant, Τα Πουλιά της Ελλάδας Της Κύπρου και της Ευρώπης, ΕΟΕ, 2015 (2η Έκδοση)

Κατηγορία:Κολυμβίδες
Κιζιμτσέκ-Καρακάς

Το **Κιζιμτσέκ-Καρακάς** είναι χωριό της Δημοκρατίας της Κιργιζίας. Ανήκει στην Περιφέρεια Ος και βρίσκεται χτισμένο σε υψόμετρο 1.856 μέτρων.

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Κιζιλουζγκορίς

Το **Κιζιλουζγκορίς** είναι χωριό στην Περιφέρεια Τζαλάλ-Αμπάντ του Κιργιστάν. Βρίσκεται σε υψόμετρο 1,914 μέτρων. Ο πληθυσμός του το 2009 ήταν 1965 κάτοοικοι.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
Κζιλ-Κουργκάν

Το **Κζιλ-Κουργκάν** (κιργιζικά: *Кызыл-Коргон*) είναι χωριό στην Περιφέρεια Ος του Κιργιστάν. Έχει υψόμετρο 1.740 μέτρα.

Ο πληθυσμός του το 2009 ήταν 1.014 κάτοικοι.

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Ος
Διοργανώσεις Ε.Π.Σ. Αθηνών 1999–00

Τα **[[Ε.Π.Σ. Αθηνών|Αθηναϊκά τοπικά πρωταθλήματα]] της αγωνιστικής περιόδου 1999-00** (τελευταία για τον 20ό αιώνα) διεξήχθησαν σε δυο ομίλους (των 19/18 ομάδων) για την πρώτη κατηγορία, τέσσερις ομίλους στη δεύτερη και έξι ομίλους στην τρίτη κατηγορία. 

Το πρωτάθλημα της Α΄ ΕΠΣΑ κατέκτησαν οι Άγιοι Ανάργυροι στον Α΄ όμιλο (η ομάδα αυτή κατέκτησε τον τίτλο του πρωταθλητή Αθηνών μετά από 68 χρόνια) και η Αγία Ελεούσα στο Β΄ όμιλο. Υπερπρωταθλήτρια αναδείχθηκε η ομάδα της **Αγίας Ελεούσας** που νίκησε στον άτυπο Τελικό ο οποίος έγινε στα Γλυκά Νερά στις 14 Μαΐου 2000, με σκορ 1-0 τον αντίπαλό της, από γκολ του Στέλιου Βογιατζή στην παράταση (92ο λεπτό). 

Η Αγία Ελεούσα, όπως και οι δευτεραθλητές Άγιοι Ανάργυροι, πήραν μέρος στο Ειδικό ερασιτεχνικό πρωτάθλημα ποδοσφαίρου, μέσω του οποίου πέτυχαν αμφότεροι την άνοδό τους στη Δ΄Εθνική.

Κυπελλούχος ΕΠΣΑ για το 2000 αναδείχθηκε  ο **[[Π.Α.Ο. Αγίου Δημητρίου]]**. Επικράτησε στον τελικό με σκορ 1-0 του Θρασύβουλου Φυλής.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1999-2000
Περιφέρεια Ος

Η **περιφέρεια Ος** (, *Oş oblastı/Osh oblasty*, وش وبلاستى; , *Oshskaya oblast'/Ošskaja oblastj*) είναι περιφέρεια (oblast) του Κιργιστάν, με διοικητικό κέντρο το Ος. Συνορεύει με τρεις περιφέρειες του Κιργιστάν: τις περιφέρειες Τζαλάλ-Αμπάντ, Μπατκέν Ναρίν, το Σιντζιάνγκ της Κίνας, το Τατζικιστάν και το Ουζμπεκιστάν. 

## Γεωγραφία
Το μεγαλύτερο μέρος του πληθυσμού ζει στο βόρειο μέρος της περιφέρειας, στην άκρη της κοιλάδας Φεργκάνα. Η περιοχή επίσης έχει μέρος των όρων Αλάι, στην κοιλάδα Αλάι και σχηματίζει την οροσειρά Τρανς-Αλάι που σχηματίζει τα σύνορα με το Τατζικιστάν. Στην ανατολή υπάρχει η οροσειρά Φεργκάνα η οποία είναι περίπου παράλληλη στα σύνορα με την περιφέρεια Ναρίν. Ο ποταμός Καρά Ντάρια περνάει από την περιφέρεια, όπου ενώνεται με τον ποταμό Ναρίν και μετά με τον ποταμό Συρ Ντάρια στην κοιλάδα Φεργκάνα. 

Η εθνική οδός M41 περνάει νότια από τα βουνά από την Ος μέχρι τα σύνορα με το Τατζικιστάν. Στο Σαρί-Τας ένα παράρτημα πηγαίνει ανατολικά στη συνοριακή διάβαση με την Κίνα στο Ιρκεστάμ. Ο άλλος κύριος δρόμος πηγαίνει δυτικά προς την περιφέρεια Μπάτκεν. 

## Δημογραφικά στοιχεία
Το 2009, η περιφέρεια Ος (χωρίς την πρωτεύουσα Ος) είχε 3 πόλεις, το Νοοκάτ, το Ουζγκέν και το Κάρα-Σούου, 2 αστικού τύπου οικισμούς και 474 χωριά. Ο ντε φάκτο πληθυσμός, σύμφωνα με την κιργιζική απογραφή του 2009, ήταν 999,576 κάτοικοι, σχεδόν 1 εκατομμύριο. Από αυτούς, ο αστικοποιημένος πληθυσμός είναι 82.841 κάτοικοι, με τους υπόλοιπους 916.735 να είναι αγροτικός πληθυσμός. 

Το περισσότερο από το ήμισυ των Ουζμπέκων που κατοικούν στην Κιργιζία ζουν στην περιφέρεια Ος. Είναι το 33% του πληθυσμού της περιφέρειας, έναντι του 14,5% που είναι ο συνολικός πληθυσμός των Ουζμπέκων σε όλη την Κιργιζία. 

### Εθνοτική σύνθεση
Σύμφωνα με την Απογραφή του 2009, η εθνοτική σύνθεση της Περιφέρειας Ος (πληθυσμός ντε γιούρε) ήταν:  

## Επαρχίες
Η περιφέρεια Ος διαιρείται σε 7 επαρχίες:

## Ενκλάβια και εξκλάβια
Το Κιργιστάν έχει ένα ενκλάβιο στο Ουζμπεκιστάν που είναι μέρος της περιφέρειας Ος (επαρχία Καρά-Σούου). Είναι το μικρό χωριό Μπαράκ, με πληθυσμό 627 κατοίκων στην κοιλάδα Φεργκάνα, που βρίσκεται στο δρόμο του Ος προς το Χοντζααμπάντ του Ουζμπεκιστάν περίπου 4 χιλιόμετρα βορειοδυτικά των συνόρων Κιργιζίας-Ουζμπεκιστάν στην κατεύθυνση προς το Αντιτζάν.

## Παραπομπές

* Laurence Μίτσελ, Το Κιργιστάν, Bradt Ταξιδιωτικοί Οδηγοί, 2008

Ος
Κιζίλ-Τούου (Κιργιστάν)

Το **Κιζίλ-Τούου** είναι χωριό στην Περιφέρεια Τζαλάλ-Αμπάντ στο Κιργιστάν. Ο πληθυσμός είναι 3.060 κάτοικοι στην κιργιζική απογραφή του 2009. 

## Παραπομπές


Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τζαλάλ-Αμπάντ
It's a Long Way to the Top (If You Wanna Rock 'n' Roll)

To "**It's a Long Way to the Top (If You Wanna Rock 'n' Roll)**" είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον δίσκο τους *[[Τ.Ν.Τ.]]*, το 1975. Το κομμάτι γράφτηκε από τους Άνγκους Γιανγκ, Μάλκολμ Γιανγκ και Μπον Σκοτ. Η πιο αξιοσημείωτη στιγμή του κομματιού είναι ο συνδυασμός γκάιντας και της ροκ ενορχήστρωσης, όπου σε κάποια στιγμή το ένα όργανο απαντάει στο άλλο (μεταξύ κιθάρας και γκάιντας). Στα μουσικά, το κομμάτι γράφτηκε σε Σι ύφεση μείζονα, όμως στα live εκτελούταν σε Λα μείζονα.

Το τραγούδι για την προώθηση του είχε και το δικό του video clip, το οποίο γυρίστηκε τον Φεβρουάριου του 1976. Η σκηνοθεσία έγινε από τον Πολ Ντρέιν. Η εν λόγω σύνθεση αποτελούσε signature song για τον Μπον Σκοτ. Μετά τον θάνατό του, ο αντικαταστάτης του Μπράιαν Τζόνσον, σεβόμενος αυτό, δεν το ερμήνευσε ζωντανά.

## Παραπομπές


## Εξωτερικοί σύνδεσμοι

Κατηγορία:Τραγούδια του 1975
Κατηγορία:Τραγούδια των AC/DC
Κατηγορία:Singles του 1975
Κατηγορία:Singles της Atlantic Records
Κατηγορία:Singles της Albert Productions
Κιζιλμπαϊράκ

Το **Κιζιλμπαϊράκ** (, *Qızıl-Bayraq*, قىزىل-بايراق) είναι χωριό στην Περιφέρεια Τσούι στο Κιργιστάν. Σημαίνει «κόκκινη σημαία» στην κιργιζική γλώσσα.

Κατηγορία:Γεωγραφία της Κιργιζίας
Κατηγορία:Κατοικημένες περιοχές στην Περιφέρεια Τσούι
Δημήτριος Πεπαγωμένος

Ο **Δημήτριος Πεπαγωμένος** (1200 – 1300) ήταν Βυζαντινός λόγιος ο οποίος ζούσε στην Κωνσταντινούπολη. Ασκούσε το επάγγελμα του ιατρού, κτηνίατρου, και του φυσιοδίφη. Υπάρχουν επίσης αναφορές οι οποίες χρονολογικά τον τοποθετούν στον 15ο αιώνα αντί για τον 13ο.

## Βιογραφία

### Ιατρός της αυτοκρατορικής αυλής
Κατά τον 13ο αιώνα, ο Πεπαγωμένος υπήρξε ο ιατρός του αυτοκράτορα Μιχαήλ Η´ Παλαιολόγου ο οποίος του ανέθεσε να συνθέσει μια έρευνα για την ποδάγρα. Ο τίτλος της πραγματείας του ήταν *Σύνταγμα περὶ τῆς ποδάγρας*, στην οποία ο Πεπαγωμένος θεωρούσε πως η ποδάγρα ήταν τύπος αιμορραγικής διάθεσης η οποία προκαλούνταν από ατελή απέκκριση. Αν και η πρώτη γενική περιγραφή της ποδάγρας αποδίδεται στον Πεπαγωμένο, ήταν ο Ιωάννης Χούμνος -χρησιμοποιώντας τις μελέτες του Πεπαγωμένου- ο οποίος συνταγογράφησε ειδική δίαιτα για την αντιμετώπιση της ασθένειας.

### Κτηνίατρος
Ως κτηνίατρος ο Πεπαγωμένος έγραψε πραγματεία με θέμα την σίτιση και την φροντίδα των γερακιών, με τον τίτλο του έργου να είναι *Περὶ τῆς τῶν ἰεράκων ἀνατροφῆς τε καἰ θεραπεὶας*. Έγραψε επίσης μελέτη σχετικά με την φροντίδα και μέριμνα για τους σκύλους με τον τίτλο *Κυνοσόφειον*, αν και είναι πιθανό πως το έργο αυτό είναι πολύ παλαιότερο και γράφτηκε από τον συγγραφέα και μεταφραστή του 3ου αιώνα Καίλιο Αυρηλιανό.

## Μεταφράσεις και δημοσιεύσεις
Το 1517, το έργο του Δημητρίου Πεπαγωμένου σχετικά με την ποδάγρα μεταφράστηκε και εκδόθηκε στην λατινική γλώσσα από τον βυζαντινό λόγιο Μάρκο Μούσουρο ο οποίος είχε καταφύγει από τον Χάνδακα στην Βενετία. Το ίδιο έργο εκδόθηκε αργότερα και στο Παρίσι το 1558, καθώς και στην Πάντοβα το 1721.

## Άλλες αναφορές
Ο Δημήτριος Πεπαγωμένος σατιρίστηκε από τον Μάζαρη, συγγραφέα του 15ου αιώνα, στο έργο με τίτλο *Ἐπιδημία Μάζαρι ἐν ᾌδου*, όπου περιγράφεται ως ιατρός που δηλητηρίασε τον εαυτό του. Πολύ πιθανώς πρόκειται για διαφορετικό άτομο με το ίδιο όνομα καθώς οι πράξεις που του αποδίδονται είναι εντός του 15ου αιώνα σε αντίθεση με τον 13ο αιώνα κατά τον οποίο έζησε ο πρώτος Πεπαγωμένος. Σύμφωνα με τον Μάζαρη ο Πεπαγωμένος είχε 2 γιούς, ο μεγαλύτερος ονομαζόταν *Σαυρομάτης* και ήταν επίσης ιατρός, ενώ ο μικρότερος ονομαζόταν *Θεοδόσιος* και ασχολούνταν περισσότερο με την κοινωνική ζωή. Όταν ο αυτοκράτορας Μανουήλ Β´ Παλαιολόγος (1391–1425) επισκέφτηκε τον Μοριά το 1415, ο Πεπαγωμένος ήταν ιατρός στην υπηρεσία του. Παρέμεινε πίσω στον Μυστρά για να υπηρετήσει ως ιατρός στον Θεόδωρο Β´ Παλαιολόγο ο οποίος ήταν ο δεσπότης του Μοριά (1407–1443). Από την θέση αυτή, φρόντισε την Κλεόφα Μαλατέστα Παλαιολογίνα καθώς γεννούσε το 1433. Μετά τον θάνατο της, παρέδωσε τον επικήδειο λόγο της.

Το ίδιο άτομο ενδέχεται να ήταν ο αντιγραφέας του ιατρικού χειρογράφου *Paris gr. 2256*, και επίσης διατηρούσε αλληλογραφία με τον Ιωάννη Ευγενικό, καθώς και με τον καρδινάλιο Βησσαρίωνα.

## Παραπομπές


## Πηγές

*
*
*
*
*
*
*
*
*
*
*
*
*
*

## Σχετική βιβλιογραφία

*

Κατηγορία:Βυζαντινοί ιατροί
Κατηγορία:Βυζαντινοί του 13ου αιώνα
Βύθιση του MV Sewol

Το πλοίο *[[Σέουολ]]* (ή *Σεουόλ*) βυθίστηκε το πρωί της 16ης Απριλίου 2014, στη νότια θάλασσα της Νότιας Κορέας, περίπου 1,5 χλμ. μακριά από το νησί Ντόνγκοτσαντο της Κομητείας Τζίντο (Τζίντο-γκουν), Επαρχίας Νότιας Τζόλα (Τζόλαναμ-ντο), μια μέρα μετά την έναρξη του ταξιδιού από την Ίντσον με προορισμό το Νησί Τζέτζου. Το *[[Σέουολ]]* είχε 476 επιβαίνοντες αρχικά (325 φοιτητές από το Λύκειο Ντάνουον σε σχολική εκδρομή), και η βύθισή του κατέληξε στο θάνατο 304 ανθρώπων (250 φοιτητές από το Λύκειο Ντάνουον), καθιστώντας την μία από τις μεγαλύτερες ναυτικές καταστροφές στην Κορέα.

## Παραπομπές


Κατηγορία:2014
Σεουολ
Κατηγορία:Πολιτικά σκάνδαλα
Κατηγορία:Εταιρικά σκάνδαλα
Thunderstruck (τραγούδι)

Το ***Thunderstruck*** είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στο δίσκο *[[The Razor's Edge]]*, του 1990.  Το τραγούδι γράφτηκε από τους Μάλκολμ Γιανγκ και Άνγκους Γιανγκ. Ήταν το πρώτο single που κυκλοφόρησε για αυτόν τον δίσκο, φτάνοντας το νούμερο 5 των αμερικανικών  *Billboard Hot Mainstream Rock Tracks*. Πρόκειται για ένα από τα πιο δημοφιλή τραγούδια του σχήματος, το οποίο δεν απουσιάζει σχεδόν ποτέ από το live ρεπερτόριο του. Στη λίστα του *Triple M*, *Ultimate 500 Rock Countdown*, βγήκε πρώτο.

## Παραπομπές


## Εξωτερικοί σύνδεσμοι
* [ "Thunderstruck" at AllMusic.com]
* Songfacts for Thunderstuck
* The Ultimate AC/DC Discography

Κατηγορία:Τραγούδια του 1990
Κατηγορία:Τραγούδια των AC/DC
Κατηγορία:Singles του 1990
Κατηγορία:Singles της Atco Records
Ιωάννης Χορτασμένος

Ο **Ιωάννης Χορτασμένος** (1370 - 1437) ήταν Βυζαντινός λόγιος, αστρονόμος, και θρησκευτικός αξιωματούχος των αρχών του 15ου αιώνα, με σημαντικό συγγραφικό και μεταφραστικό έργο.

## Βιογραφικό
Εργαζόταν ως γραφέας του πατριαρχείου στην Κωνσταντινούπολη το 1391, και είχε φιλικές σχέσεις με τον αστρονόμο Μιχαήλ Βαλσαμώνα. Μετά από απόφαση του πατριάρχη Ματθαίου Α´, ο Βαλσαμών δίδαξε γεωμετρία και αστρονομία στον Χορτασμένο, ο οποίος τον είχε σε υψηλή εκτίμηση. Μεταξύ του 1407 και 1410, ο Χορτασμένος διορίστηκε *διδάσκαλος καθολικός*, διδάσκοντας τα *ἑλληνικὰ μαθήματα* (επιστήμες και ρητορική) καθώς και τα *ἱερὰ γράμματα* (θρησκευτικά και θεολογικά ζητήματα). Δίδασκε στο Πανδιδακτήριο, και ανάμεσα στους μαθητές του ήταν οι Μάρκος Ευγενικός, Γεννάδιος Σχολάριος, και ο Βασίλειος Βησσαρίων.

Το 1406 επιμελήθηκε την επανέκδοση των έργων του αρχαίου ιατρού Διοσκουρίδη στα οποία πρόσθεσε και εκτενή δικό του σχολιασμό σε Βυζαντινή μικρογράμματη γραφή.

Μετά το 1410, κατέφυγε σε μοναστήρι και υιοθέτησε το όνομα *Ιγνάτιος*, ενώ κατά το 1425 έγινε μητροπολίτης Σηλυβρίας.

Υπήρξε μανιώδης βιβλιόφιλος και αντιγραφέας χειρογράφων, και ως κύριο αντικείμενο μελέτης του ήταν η Λογική του Αριστοτέλη. Σύνταξε επίσης πολλά έργα αστρονομίας μεταφέροντας τα γραπτά του Θέωνα του Αλεξανδρινού, του Πρόκλου, καθώς και τις μελέτες περί αστρολάβων του Ιωάννη του Φιλόπονου, αποσπάσματα από το έργο του Κλαύδιου Πτολεμαίου, κείμενα του Στέφανου του Αλεξανδρινού, Ισαάκ Αργυρού, Θεόδωρου Μελιτηνιώτη, και πολλές σελίδες με σχολιασμό σχετικά με τα στοιχεία του Ευκλείδη. Έχει υποστηριχτεί πως ο Χορτασμένος ήταν αυτός που μετέφερε τον Βατικανό Κώδικα από την Κωνσταντινούπολη στην Ρώμη μεταξύ του 1443 και 1475.

Από τα πολλά σχόλια που έγραψε για άλλα έργα, γνωστό είναι το σχόλιο του για ένα από τα προβλήματα του Διόφαντου -το οποίο αργότερα ο Πιερ ντε Φερμά επέκτεινε στο τελευταίο θεώρημα του Φερμά-, όπου ο Χορτασμένος έγραψε πως η ψυχή του Διοφάντου βρίσκεται με τον Σατανά λόγω της δυσκολίας των θεωρημάτων του και κυρίως του συγκεκριμένου θεωρήματος."

## Παραπομπές


## Σχετική βιβλιογραφία
* Herbert Hunger, *Johannes Chortasmenos (ca. 1370-ca. 1436/37). Briefe, Gedichte und Kleine Schriften. Einleitung, Regesten, Prosopographie, Text*, Wiener Byzantinische Studien 7, Vienne (Autriche), 1969.

Κατηγορία:Βυζαντινοί αστρονόμοι
Κατηγορία:Βυζαντινοί λόγιοι
Ιγνατιος
Κατηγορία:Βυζαντινοί του 15ου αιώνα
Κατηγορία:Μαθηματικοί του 14ου αιώνα
Κατηγορία:Μαθηματικοί του 15ου αιώνα
Γιώργος Αστεριάδης

Ο **Γιώργος Αστεριάδης** (1930  -  2 Οκτωβρίου 2015) ήταν Έλληνας δικηγόρος και πολιτικός. Υπηρέτησε ως βουλευτής με την Νέα Δημοκρατία.

## Βιογραφία
### Σπουδές και δικηγορία
Γεννήθηκε στην Αθήνα το 1930. Σπούδασε νομικά και πολιτικές και οικονομικές επιστήμες στο Πανεπιστήμιο της Αθήνας όπου άσκησε τη δικηγορία (1948-55) ενώ στη συνέχεια εργάστηκε στο Πρωτοδικείο Καβάλας. Αντιτάχθηκε στη δικτατορία των Συνταγματαρχών συνυπογράφοντας επιστολή μαζί με άλλους Καβαλιώτες δικηγόρους, με την οποία καταδίκαζαν το χουντικό καθεστώς.

### Πολιτική σταδιοδρομία
Εξελέγη βουλευτής Καβάλας στις εκλογές του 1974 με την Νέα Δημοκρατία.

Πέθανε έπειτα από πολύμηνη ασθένεια, σε ηλικία 75 ετών το 2015.

Λίγο πριν πεθάνει δώρισε, μαζί με τη σύζυγό του, Θάλεια Πετρίδου, το 50% της οικοδομής Πετρίδη στο Φάληρο προς τον Δήμο Καβάλας.

## Παραπομπές


Κατηγορία:Βουλευτές Καβάλας
Κατηγορία:Βουλευτές εκλεγμένοι με τη Νέα Δημοκρατία
Ανδρέας Μουσάλος

Ο **Ανδρέας Μουσάλος** (, , 1665/6 – 1721) ήταν Έλληνας  καθηγητής μαθηματικών, φιλόσοφος, και θεωρητικός της αρχιτεκτονικής ο οποίος δραστηριοποιήθηκε κυρίως στην Βενετία κατά την διάρκεια του 17ου αιώνα.

## Βιογραφία

Κατάγονταν από ελληνική οικογένεια ευγενών με έδρα τον Χάνδακα,. Πριν τον Χάνδακα η οικογένεια του είχε καταγωγή από την Κωνσταντινούπολη και ο πατέρας του ήταν ιατρός. Μετά την οθωμανική κατάκτηση της Κρήτης η οικογένεια του μετανάστευσε στην Βενετία όταν ο ίδιος ήταν βρέφος.

Μεγαλώνοντας, ο Μουσάλος σπούδασε δίκαιο και μαθηματικά στο πανεπιστήμιο της Πάδοβας. Ενώ βρισκόταν στην Πάδοβα ο Μουσάλος μελέτησε την ρητορική τέχνη από τον Πιέτρο Πάολο Καλόρε, καθώς και μαθηματικά από τον Φιλίπο Βερνάντε ο οποίος ήταν υποστράτηγος του πυροβολικού της Βενετίας. Ο Μουσάλος συνέχισε τις σπουδές του σημειώνοντας σημαντική πρόοδο, και το 1697 στην ηλικία των 32 ετών έγινε καθηγητής μαθηματικών στην Βενετία. Παντρεύτηκε το 1707, και πέθανε το 1721 στην ίδια πόλη.

## Παραπομπές


## Δείτε επίσης
*Έλληνες λόγιοι της Αναγέννησης

Κατηγορία:Έλληνες μαθηματικοί
Κατηγορία:Έλληνες φιλόσοφοι
Ουροδόχος κύστη

H **ουροδόχος κύστη** είναι κοίλο μυικό όργανο το οποίο συλλέγει τα ούρα από τα νεφρά πριν την απέκκρισή τους μέσω της ούρησης. Βρίσκεται στο έδαφος της πυέλου. Τα ούρα εισέρχονται στην κύστη μέσω των ουρητήρων και εξέρχονται από την ουρήθρα.

Στην ουροδόχο κύστη αποθηκεύονται προσωρινά τα ούρα. Καθιστά δυνατή την εκούσια ούρηση και μόνο από καιρό σε καιρό, παρόλο που τα ούρα ρέουν συνεχώς από τα νεφρά. Όταν η κύστη αδειάζει, οι μύες του σφιγκτήρα στο κάτω μέρος της κύστης χαλαρώνουν έτσι ώστε τα ούρα να ρέουν έξω μέσω της ουρήθρας.

Στους άνδρες, η επιθυμία για ούρηση εμφανίζεται στα 350-750 ml περίπου και στις γυναίκες στα 250-550 ml. Ανάλογα με τα εξωτερικά και εσωτερικά ερεθίσματα, η παρόρμηση για ούρηση ή ακούσια κένωση μπορεί να εμφανιστεί ακόμη και με σημαντικά μικρότερο γέμισμα. Η μέγιστη χωρητικότητα της ουροδόχου κύστης σε έναν ενήλικα είναι μεταξύ 900 και 1500 ml, ανάλογα με το μέγεθος του σώματος.

## Δομή
thumb|250px|Σχέδιο της αντρικής ουροδόχου κύστης.|αριστερά
Η κύστη είναι κοίλο μυικό όργανο το οποίο βρίσκεται στη βάση της πυέλου. Τα ούρα συλλέγονται στην κύστη από τους δύο ουρητήρες, οι οποίοι ενώνονται με την κύστη στο πίσω τμήμα της και συνδέονται με τα νεφρά. Τα ούρα αποβάλλονται από την κύστη μέσω της ουρήθρας, ένα μυικό σωλήνα ο οποίος τελειώνει στο ουρηθρικό στόμιο. Ανατομικά, η κύστη χωρίζεται στον βυθό στην κορυφή και το τρίγωνο της κύστης, το οποίο σχηματίζεται από τα ουρητηρικά στόμια και το στόμιο της ουρήθρας. Στον άντρα, ακριβώς μπροστά από την ουρήθρα βρίσκεται ο προστάτης.

O εξωστήρας μυς της κύστης αποτελείται από λείες μυικές ίνες στο τοίχωμα της κύστης, οργανωμένες σε σπειροειδή, κυκλικά και επιμήκη δεμάτια. Όταν η κύστη διατείνεται, ενεργοποιείται το παρασυμπαθητικό νευρικό σύστημα ώστε να συσπαστεί ο εξωστήρας και κατ'επέκταση να συσπαστεί η κύστη ώστε να αποβληθούν τα ούρα. Έχει βρεθεί ότι στους άντρες η καθιστή θέση βοηθάει να συσπαστεί περισσότερο εξωστήρας.

Η ουροδόχος κύστη διαθέτει μεταβατικό επιθήλιο, το οποίο δεν παράγει βλέννα. Το εσωτερικό επιθήλιο είναι γνωστό και ως ουροθήλιο και θεωρείται ότι ρυθμίζει πτυχές της φυσιολογίας της ουροδόχου κύστης όσον αφορά ερεθίσματα όπως η διάταση κατά τη διάρκεια της πλήρωσης.

## Παραπομπές


Κατηγορία:Ουροποιητικό σύστημα
Κατηγορία:Όργανα (βιολογία)